CELEX: 32000R0442
Language: hr
Date: 2000-02-25 00:00:00
Title: Uredba Komisije (EZ) br. 442/2000 od 25. veljače 2000. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               142
            
         32000R0442
   
               L 054/33
            
            
               SLUŽBENI LIST EUROPSKE UNIJE
            
            
               25.02.2000.
            
         
      UREDBA KOMISIJE (EZ) br. 442/2000
   od 25. veljače 2000.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 254/2000 (2), a posebno njezin članak 9.,
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene navedenoj Uredbi potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da, u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), kako je zadnje izmijenjena Uredbom Europskog parlamenta i Vijeća (EZ) br. 955/1999 (4), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s odredbama ove Uredbe, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi u skladu s odredbama članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. veljače 2000.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 28, 3.2.2000., str. 16.
   
      (3)  SL L 302, 19.10.1992., str. 1.
   
      (4)  SL L 119, 7.5.1999., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               1.   Gusjenice od vulkanizirane gume ojačane umetnutim metalnim pločicama i čeličnim žicama.
               Ove se gusjenice koriste npr. na građevinskim strojevima, ralicama za snijeg ili poljoprivrednim strojevima.
               Metalni dijelovi služe za ojačavanje i vođenje gusjenica.
               Vidjeti ilustraciju A (1).
            
            
               4016 99 82
            
            
               Razvrstavanje se utvrđuje u skladu s odredbama Općih pravila 1., 3.(b) i 6. o tumačenju kombinirane nomenklature, bilješkom 1.(a) u odjeljku XVI., bilješkom 2.(a) u odjeljku XVII. i tekstom oznaka KN 4016, 4016 99 i 4016 99 82.
               Čelične žice i metalne pločice nisu međusobno povezane i potpuno su okružene vulkaniziranom gumom. Metalni dijelovi ne sačinjavaju neovisnu gusjenicu.
            
         
               2.   Nova vozila na tri kotača s dvotaktnim klipnim benzinskim motorom od 49,8 cm3 i unutarnjim izgaranjem, mjenjačem s četiri brzine za vožnju unaprijed plus unazad i diferencijalom.
               Vozila imaju kabinu sa sjedištem samo za vozača i montirane ručice za upravljanje.
               Opremljena su prostorom za prijevoz tereta, koji može biti otvoren ili zatvoren. Vozila mogu prevoziti najveći teret od 200 kg.
               Vidjeti ilustraciju B (1).
            
            
               8704 31 91
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8704, 8704 31 i 8704 31 91.
            
         
               3.   Baloni, napravljeni od aluminijske i plastične folije. Plastična folija čini vanjski dio balona.
               Baloni imaju vrat za napuhavanje u koji je umetnut ventil u obliku trake od sintetičkog materijala. Ta traka automatski zatvara plin u balonu i sprečava njegovo ispuštanje.
               Baloni će se napuniti plinom (zrak ili helij).
            
            
               9503 90 32
            
            
               Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature, bilješkom 2.(v) u poglavlju 39. i tekstom oznaka KN 9503, 9503 90 i 9503 90 32.
               Ovi proizvodi mogu imati tiskane razne motive koji ne utječu na razvrstavanje artikla kao balona za igru.
            
         
               4.   Zmajevi, u obliku pravokutnih padobrana bez okvira, s ćelijama od plastičnog materijala koje se na vjetru napušu. Ovi se zmajevi mogu koristiti odvojeno. Međutim, moguće je složiti nekoliko zmajeva iste vrste jedan iznad drugog.
               Ovim se zmajevima može upravljati sa zemlje pomoću dva ili četiri konopca.
               Vidjeti ilustracije C i D (1).
            
            
               9503 90 37
            
            
               Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature i tekstom oznaka KN 9503, 9503 90 i 9503 90 37.
               Iako se ovi zmajevi mogu koristiti za sportska natjecanja i za vuču automobila za plažu (beach buggy), skijaša ili daskaša, načelno su napravljeni za zabavu djece ili odraslih.
            
         
      
   
      (1)  Ilustracija je isključivo informativne prirode.